32000D0076
L 030/33
JURNALUL OFÍCIAL AL UNIUNII EUROPENE
DECIZIA COMISIEI
din 17 decembrie 1999
de modificare a Deciziei 97/468/CE de stabilire a listelor provizorii de unități din țări terțe din care statele membre autorizează importurile de carne de vânat sălbatic
[notificată cu numărul C(1999) 4675]
(Text cu relevanță pentru SEE)
(2000/76/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind normele de întocmire, pentru o perioadă tranzitorie, a listelor provizorii ale unităților din țări terțe din care statele membre sunt autorizate să importe anumite produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1),
întrucât:
(1)
Prin Decizia 97/468/CE (3) a Comisiei se întocmesc listele provizorii cu unitățile producătoare de carne de vânat sălbatic.
(2)
Letonia a transmis o listă cu unitățile producătoare de carne de vânat sălbatic autoritățile responsabile certificând faptul că acestea sunt conforme cu normele comunitare.
(3)
Letonia poate prin urmare să întocmească o listă provizorie cu unitățile producătoare de carne de vânat sălbatic.
(4)
Măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Textul anexei la prezenta decizie se adaugă la anexa la Decizia 97/468/CE.
Articolul 2
Prezenta decizie se aplică de la 15 decembrie 1999.
Articolul 3
Prezenta decizie se adresează statelor membre.
Adoptată la Bruxelles, 17 decembrie 1999.